Grandeg
Grandeg ir Latvijas uzņēmums, kas kopš 1993. gada ražo granulu apkures katlus. Uzņēmuma metālapstrādes rūpnīca atrodas Ainažos, bet pārstāvniecība Rīgā. Uzņēmums ražo automātiskas darbības apkures iekārtas, kurās kā kurināmo iespējams izmantot biomasas granulas. Uzņēmums uzstādījis vairāk nekā 3000 apkures iekārtas daudzās Eiropas un NVS valstīs. Piedāvājumā ir granulu apkures katli ar jaudu no 25kW līdz 500kW, ar iespēju pieslēgt vairāk nekā vienu apkures iekārtu pie sistēmas. Starp jaunākajiem produktiem ir arī moduļveida katlumāja, kuras izstrādē piedalījies arī cits Latvijas uzņēmums - SIA VIA-S.